Οι Ινδουιστές λενε, "Νάντα μπράχμα",
που μπορεί να μεταφραστεί ως "Ο κόσμος είναι ήχος".
Και, κατά κάποιο τρόπο, είναι αλήθεια, γιατί τα πάντα δονούνται.
Στην πραγματικότητα, όλοι σας καθώς κάθεστε εδώ τώρα, δονείστε.
Κάθε μέρος του σώματος σας δονείται σε διαφορετικές συχνότητες.
Άρα είστε στην ουσία, μια χορδή,
ο καθένας από σας μια ατομική χορδή.
Ένας ορισμός της υγείας μπορεί να είναι
ότι αυτή η χορδή είναι σε απόλυτη αρμονία.
Τα αυτιά σας δεν μπορούν να ακούσουν αυτήν τη χορδή.
Μπορούν να ακούσουν απίστευτα πράγματα. Τα αυτιά σας μπορούν να ακούσουν 10 οκτάβες.
Παρεμπιπτόντως, βλέπουμε μόνο μια οκτάβα.
Τα αυτιά σας λειτουργούν πάντα. Δεν έχετε αντίστοιχα βλέφαρα για τα αυτιά σας.
Δουλεύουν ακόμη και όταν κοιμάστε.
Ο μικρότερος θόρυβος που μπορείτε να αντιληφθείτε
κινεί το τύμπανου του αυτιού σας ίσα με τέσσερεις ατομικές διαμέτρους.
Ο δυνατότερος ήχος που μπορείτε να ακούσετε
είναι ένα τρισεκατομμύριο φορές πιο ισχυρός από αυτό.
Τα αυτιά δεν είναι φτιαγμένα για να ακούν,
αλλά για να ακροάζονται.
Η ακρόαση είναι ενεργητική ικανότητα.
Ενώ η ακοή είναι παθητική, η ακρόαση είναι κάτι για το οποίο πρέπει να δουλεύουμε.
Είναι μια σχέση με τον ήχο.
Και όμως είναι μια ικανότητα που κανείς μας δεν την διδάσκεται.
Για παράδειγμα, σκεφτήκατε ποτέ ότι υπάρχουν θέσεις ακρόασης,
μέρη από τα οποία μπορείτε να ακροαστείτε;
Ορίστε δύο από αυτές.
Η αναγωγική ακρόαση είναι ακρόαση "για".
Ανάγει τα πάντα στο τι είναι σχετικό,
και απορρίπτει ό,τι δεν είναι σχετικό.
Οι άνδρες συνήθες ακροάζονται αναγωγικά.
Ο ένας λέει, "Εχω αυτό το πρόβλημα."
Ο άλλος λεει "Να η λύση. Ευχαριστώ πολύ. Επόμενο."
Ετσι μιλάμε οι άνδρες, έτσι δεν είναι;
Η επεκτατική ακρόαση, από την άλλη μεριά,
είναι η ακρόαση "με", όχι η ακρόαση "για".
Δεν υπάρχει προορισμός στο μυαλό.
Απλά απολαμβάνουμε το ταξίδι.
Οι γυναίκες συνήθως ακροάζονται επεκτατικά.
Αν κοιτάξετε αυτές τις δύο, υπάρχει οπτική επαφή, κοιτάζουν η μια την άλλη,
πιθανότατα μιλούν ταυτόχρονα.
(Γέλια)
Ανδρες, ακόμη και αν δε μάθετε τίποτα άλλο από αυτήν τη συζήτηση,
εξασκείστε την επεκτατική ακρόαση,
και μπορείτε να μεταμορφώσετε τις σχέσεις σας.
Το πρόβλημα με την ακρόαση είναι ότι ένα μεγάλο μέρος από αυτό που ακούμε
είναι θόρυβος που μας περιβάλλει όλη την ώρα.
Θόρυβος σαν αυτόν, σύμφωνα με την Ευρωπαϊκή Ενωση,
μειώνει την υγεία και την ποιότητα ζωής
κατά 25 τοις εκατό
του πληθυσμού της Ευρώπης.
Δύο τοις εκατό του πληθυσμού της Ευρώπης--
16 εκατομμύρια άνθρωποι --
χάνουν τον ύπνο τους
από θορύβους σαν αυτόν.
Ο θόρυβος σκοτώνει
200,000 ανθρώπους το χρόνο στην Ευρώπη.
Είναι πραγματικά ένα μεγάλο πρόβλημα.
Τώρα, όταν ήσαστε μικροί, αν υπήρχε θόρυβος και δεν θέλατε να τον ακούσετε,
θα κλείνατε τα αυτιά σας με τα δάχτυλα σας και θα προκαλούσατε βουητό.
Σημερα, μπορείτε να κάνετε κάτι παρόμοιο, μόνο που φαίνεται κάπως πιο κουλ.
Μοιάζει λίγο με αυτό.
Το πρόβλημα με την ευρεία χρήση ακουστικών
είναι ότι προκαλεί τρία πραγματικά μεγάλα προβλήματα υγείας.
Το πρώτο πραγματικά μεγάλο πρόβλημα υγείας είναι μια λέξη που ο Μιούραϊ Σάφερ επινόνησε:
"Σχιζοφωνία"
Πρόκειται για τη διάσταση
ανάμεσα σε αυτό που βλέπετε και σε αυτό που ακούτε.
Άρα, προσκαλούμε στις ζωές μας
τις φωνές ανθρώπων που δεν είναι παρόντες μαζί μας.
Νομίζω ότι υπάρχει κάτι βαθιά ανθυγιεινό
στο να ζούμε συνεχώς σε κατάσταση σχιζοφωνίας.
Το δεύτερο πρόβλημα που προκαλεί η κατάχρηση ακουστικών
είναι η συμπίεση.
Συνθλίβουμε μουσική ώστε να χωρέσει στην τσέπη μας,
και υπάρχει ένα κόστος που σχετίζεται με αυτό.
Ακούστε αυτό. Είναι ένα ασυμπίεστο κομμάτι μουσικής.
(Μουσική)
Και τώρα το ίδιο μουσικό κομμάτι ένω το 98 τοις εκατό των δεδομένων έχει αφαιρεθεί.
(Μουσική)
Ελπίζω ότι τουλάχιστον μερικοί από σας
μπορείτε να ακούσετε τη διαφορά ανάμεσα στα δύο.
Υπάρχει κόστος στην συμπίεση.
Είναι κουραστικό και προκαλεί εκνευρισμό το να πρέπει να δημιουργήσεις όλα αυτά τα δεδομένα.
Πρέπει να τα φανταστείς.
Δεν είναι καλό μακροπρόθεσμα.
Το τρίτο πρόβλημα με τα ακουστικά είναι αυτό: κώφωση--
Διαταραχή ακοής που προκαλείται από θορύβους.
10 εκατομμύρια Αμερικανοί πάσχουν ήδη από αυτό για τον ένα ή τον άλλο λόγο,
αλλά αυτό που είναι πραγματικά ανησυχητικό,
είναι ότι το 16 τοις εκατό,
περίπου ένας στους εξι Αμερικανούς εφήβους
υποφέρει από διαταραχή ακοής που έχει προκληθεί από θορύβους
ως αποτέλεσμα της κατάχρησης των ακουστικών.
Σύμφωνα με μια έρευνα σε ένα Αμερικάνικο πανεπιστήμιο
το 61 τοις εκατό των πρωτοετών
έχει καταστρέψει την ακοή τους
ως αποτέλεσμα της κατάχρησης των ακουστικών.
Μπορεί να ανατρέφουμε μια ολόκληρη γενιά κωφών ανθρώπων.
Αυτό είναι ένα πραγματικά σοβαρό πρόβλημα.
Θα σας δώσω τρεις σύντομες συμβουλές για να προστατέψετε τα αυτιά σας,
και παρακαλώ περάστε τες στα παιδιά σας.
Οι επαγγελματικοί προστάτες ακοής είναι σπουδαίοι,
τους χρησιμοποιώ όλη την ώρα.
Αν πρόκειται να χρησιμοποιήσετε ακουστικά, αγοράστε τα καλύτερα που μπορεί να αντέξει η τσέπη σας
γιατί ποιότητα σημαίνει ότι δεν χρειάζεται να τα έχετε τόσο δυνατά.
Αν δεν μπορείτε να ακούσετε κάποιον που σας μιλά με δυνατή φωνή,
τότε παραείναι δυνατά.
Και τρίτον, αν βρίσκεστε εν μέσω κακού ήχου,
δεν υπάρχει πρόβλημα με το να κλείσετε με τα δάχτυλα σας τα αυτιά σας ή απλά με το να απομακρυνθείτε από κει.
Προστατέψτε τα αυτιά σας με αυτόν τον τρόπο.
Ας απομακρυνθούμε από τον κακό ήχο και ας κοιτάξουμε κάποιους φίλους που σας παροτρύνω να αναζητήσετε.
ΑΝΠ:
Αέρας, νερό, πουλιά --
Φυσικοί ήχοι στοχασμού
που αποτελούνται από πολλά μεμονωμένα τυχαία γεγονότα,
όλοι τους πολύ υγιείς,
όλους τους ήχοι με τους οποίους εξελιχθήκαμε με τα χρόνια.
Αναζητήστε αυτούς τους ήχους. Ειναι καλοί για σας και το ίδιο είναι και αυτό:
Η σιωπή είναι όμορφη.
Οι Ελισαβετιανοί περιέγραφαν τη γλώσσα
σαν διακοσμημένη σιωπή.
Σας παροτρύνω να απομακρυνθείτε από την ηθελημένη σιωπή
και να σχεδιάσετε ηχητικά τοπία σαν έργα τέχνης.
Βάλτε ένα προσκήνιο, ένα φόντο, όλα σε μια όμορφη αναλογία.
Εχει πλάκα να σχεδιάζεις με ήχους.
Αν δεν μπορείτε να το κάνετε μόνοι σας, πάρτε έναν επαγγελματία να το κάνει για σας.
Ο σχεδιασμός του ήχου είναι το μέλλον,
και νομίζω ότι είναι ο τρόπος με τον οποίο θα αλλάξουμε το πώς ηχεί ο κόσμος.
Θα παρουσιάσω στα γρήγορα οκτώ μεθόδους,
οκτώ τρόπους, με τους οποίους ο ήχος μπορεί να βελτιώσει την υγεία.
Πρώτα, υπέρηχοι: είμαστε εξοικοιωμένοι με αυτούς μέσω μεθόδων σωματικής θεραπείας.
Τώρα είναι επίσης γνωστό ότι θεραπεύουν τον καρκίνο.
Η λιθοτριψία--σώζει χιλιάδες ανθρώπων το χρόνο από το νυστέρι
κονιορτοποιώντας πέτρες με ήχους υψηλής έντασης.
Η επούλωση μέσω ήχων είναι μια καταπλητική μέθοδος.
Υπάρχει εδώ και χιλιάδες χρόνια.
Σας παροτρύνω να την εξερευνήσετε.
Υπάρχουν σπουδαία πράγματα που γίνονται εκεί, τώρα θεραπεύει τον αυτισμό,
την άνοια και άλλες καταστάσεις.
Και η μουσική, φυσικά. Απλά το να ακούτε μουσική είναι καλό για σας,
αν είναι μουσική που είναι φτιαγμένη με καλή πρόθεση,
με αγάπη, γενικώς.
Η λατρευτική μουσική είναι καλή. Ο Μότζαρτ είναι καλός.
Υπάρχουν μουσικές πολλών ειδών
που είναι πολύ υγιεινές.
Και τέσσερεις τρόποι όπου πρέπει να λάβετε δράση
και να εμπλακείτε.
Πρώτα απ'όλα ακροαστείτε ενσυνείδητα.
Ελπίζω ότι μετά από αυτήν την ομιλία θα το κάνετε αυτό.
Είναι μια εντελώς νέα διάσταση στη ζωή σας και είναι θαυμάσιο να έχετε αυτήν τη διάσταση.
Δεύτερον, ελάτε σε επαφή με το πώς φτιάχνεται ο ήχος.
Δημιουργήστε ήχο.
Η φωνή είναι το όργανο που παίζουμε όλοι μας,
και όμως πόσοι από μας εκπαιδεύονται χρησιμοποιώντας τη φωνή τους; Εκπαιδευτείτε.
Μάθετε να τραγουδάτε. Μάθετε να παίζετε ένα όργανο.
Οι μουσικοί έχουν μεγαλύτερα μυαλά--είναι αλήθεια.
Μπορείτε να το κάνετε και σε ομάδες.
Είναι ένα φανταστικό αντίδοτο στη σχιζοφωνία,
να παράγετε μουσική και ήχο σε μια ομάδα ανθρώπων,
με όποιο στυλ απολαμβάνετε ιδιαίτερα.
Και ας περιφρούρησουμε τον εαυτό μας από τους ήχους γύρω μας.
Να προστατεύουμε τα αυτιά μας; Ναι, απολύτως!
Σχεδιάστε ηχητικά τοπία που είναι όμορφα γύρω σας
στο σπίτι και στη δουλειά.
Και ας υψώσουμε τη φωνή μας
όταν άνθρωποι μας επιτίθενται
με τον θόρυβο που σας έπαιξα προηγουμένως.
Θα σας αφήσω με εφτά σημεία που μπορείτε να κάνετε σωστά
για να βελτιώσετε την υγεία σας μέσω του ήχου.
Το όραμα μου είναι ενός κόσμου που ηχεί όμορφα,
και αν αρχίσουμε όλοι να κάνουμε αυτά τα πράγματα
θα κάνουμε ένα μεγάλο βήμα προς αυτήν την κατεύθυνση.
Σας παροτρύνω να πάρετε αυτόν τον δρόμο.
Σας αφήνω με ένα μικρό τραγούδι από πουλιά, που είναι πολύ καλό για σας.
Σας εύχομαι ηχητική υγεία.
(Χειροκρότημα)